
ОСНОВНИ ИЗИСКВАНИЯ КЪМ  УЧАСТНИЦИТЕ  И УКАЗАНИЯ ЗА ПОДГОТОВКА НА ОФЕРТАТА 
1. ОПИСАНИЕ НА ПОРЪЧКАТА, СРОК И МЯСТО  ЗА ИЗПЪЛНЕНИЕ, ПРОГНОЗНА СТОЙНОСТ, ВАЛИДНОСТ НА ОФЕРТАТА
1.1. Предмет на настоящата процедура:  ”Доставка на готова храна за лежащо болни“. 
1.2. Място за изпълнение – кухненски блок на „МБАЛ- Луковит” ЕООД, находящ се в гр. Луковит, ул. „Княз Борис І ” № 52.
1.3. Срок за изпълнение на поръчката – 12 месеца, считано от датата на подписване на договора за обществена поръчка. 
1.4. Прогнозна стойност на поръчката –  69 730,00 лв. без ДДС
Финансиране: собствени средства.
1.5. Срок на валидност на офертите – Офертите, които ще бъдат представени от участниците в процедурата трябва да бъдат със срок на валидност, посочен в обявата – 60 календарни дни, считано от крайния срок за подаване на офертите. Възложителят кани участниците да удължат срока на валидност на офертите, когато той не е изтекъл. Когато срокът е изтекъл, възложителят кани участниците да потвърдят валидността на офертите си за определен от него нов срок. Участник, който не удължи или не потвърди срока на валидност на офертата си, се отстранява от участие.
Възложителят предоставя пълен достъп до документацията по електронен път, която е публикувана на интернет адрес: https://www.mbal-lukovit.com/p/profile
2.  ИЗИСКВАНИЯ  КЪМ  УЧАСТНИЦИТЕ
Редът и условията, при които ще се определи изпълнител на обществената поръчка са съгласно разпоредбите на Закона за обществените поръки и Правилника за прилагане на Закона за обществените поръчки. 

Участник в настоящата процедура за възлагане на обществена поръчка, може да бъде всяко българско или чуждестранно физическо или юридическо лице, или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.
Спрямо условията за провеждане на процедурата, нерегламентирани в цялостната Документация за участие, се прилагат разпоредбите на Глава двадесет и шеста от ЗОП, а субсидиарно, на основание чл.195 от ЗОП: Части първа и втора от ЗОП, Правилника за прилагането на ЗОП, Закона за устройство на територията, както и относимите национални и международни нормативни актове (законови и подзаконови), регулиращи дейностите от обхвата на възлагане, съобразно спецификите на обекта в настоящата обществена поръчка, включително и тези, относими към различните хипотези на участие на конкретни стопански субекти – местни и/или чуждестранни физически и/или юридически лица, спрямо административно-правната уредба, правосубективността и техническите възможности, за които лица са от значение релевантните и приложими нормативни разпоредби, регистрационни и лицензионни режими.

2.1. Изисквания за личното състояние на участниците: 
Възложителят отстранява от участие в процедура за възлагане на обществена поръчка кандидат или участник, когато:
1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2. е осъден с влязла в сила присъда, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

Основанията по чл.54, ал.1, т.1, 2 и 7 се отнасят за лицата, които представляват участника. Когато участникът се представлява от повече от едно лице, декларацията за обстоятелствата по чл.54, ал.1, т.3-6 се подписва от лицето, което може самостоятелно да го представлява.

За участниците в процедурата не трябва да са налице обстоятелства по чл. 3, т.8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от  тях лица и техните действителни собственици, обстоятелствата по чл.107, т. 4 от ЗОП и обстоятелствата по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).
Възложителят отстранява участник, за когото е налице някое от обстоятелствата по чл.54, ал.1 от ЗОП и който не отговаря на поставените от възложителя критерии за подбор.

Към офертата участниците подават декларации по образец на възложителя за липсата на основанията за отстраняване и съответствие с критериите за подбор. 

Резултатите от разглеждането и оценката на офертите и за класирането на участниците се отразяват в протокол. Възложителят утвърждава протокола, след което в един и същ ден протоколът се изпраща на участниците и се публикува в профила на купувача.
Доказването липсата на основанията за отстраняване се извършва по реда на чл.58 ЗОП.

Преди сключване на договора за обществена поръчка, лицето, избрано за изпълнител, трябва да представи декларация по чл.59, ал.1, т.3 от Закона за мерките срещу изпирането на пари.

2.2.Годност (правоспособност) за упражняване на професионална дейност: 

Участникът да разполага с регистриран от областната дирекция по безопасност на храните (ОДБХ) по местонахождението му обект за производство и/или търговия с храни в обхвата на поръчката, съгласно изискванията на чл.12 от Закона за храните, а за чуждестранно лице – аналогична регистрация, респ. вписване в аналогичен професионален регистър, съгласно законодателството на държавата членка, в която е установен участника - за групите храни от параграф 1, т.12 от ЗХ, съгласно предмета на настоящата поръчка.

Съгласно чл.60 от ЗОП, чуждестранните участници могат да докажат регистрацията си в аналогични регистри съгласно законодателството на държавата членка, в която са установени. 
Доказване: При сключване на договора, участникът, избран за изпълнител, следва да представи Документ за правото на ползване/собствено/под наем или предоставено от трето лице /на помещението за приготвяне на храна, в т.ч. копие от удостоверение за регистрация/пререгистрация на хранителен обект (кухня), заедно със списък на групите храни,  издадено от органите на съответната ОДБХ към БАБХ по Закон за храните или еквивалентен документ.
 2.3. Икономическо и финансово състояние:  

Не се поставят изисквания за икономическо и финансово състояние.
2.4. Технически и професионални способности: 
2.4.1. Участникът трябва да е изпълнил през последните 3 (три) години, до датата, определена като краен срок за подаване на офертата, поне 1 (една) доставка, идентична или сходна* с предмета на настоящата поръчка. Под  „сходна“  следва да се разбира „услуга за ежедневно приготвяне и доставяне на храна“. 

Доказване:При сключване на договора, участникът, избран за изпълнител, следва да представи Списък на доставката(ите), които са идентични или сходни с предмета на обществената поръчка, изпълнени през последните 3 (три години), с посочване на стойностите, датите и  получателите, считано от датата на подаване на офертата, или в зависимост от датата, на която участникът е започнал дейността си, заедно с документи, които доказват извършената доставка.
2.4.2. Участникът следва да разполага с 1 регистриранo/пререгистранo транспортнo средствo, регистриранo съгласно Закона за храните и вписано в регистъра на обектите за обществено предназначение по чл. 36, ал. 3 от Закона за здравето.  

Доказване: При сключване на договора, участникът, избран за изпълнител, следва да представи Удостоверения за регистрация съгласно Закона за храните за вписани в регистъра на обектите за обществено предназначение по чл. 36, ал. 3 от Закона за здравето;
2.4.3. Участникът трябва да има въведени система EN ISO 9001:2015 – система за управление на качеството или еквивалент в областта на приготвянето и доставяне на храна.

Доказване: При сключване на договора, участникът, избран за изпълнител, следва да представи Копие на сертификат EN ISO 9001:2015 - за внедрена система за управление на качеството  в областта на приготвяне и доставка на храните. 

Участникът може да представи еквивалентни сертификати, издадени от орган, установен в друга държава членка (чл. 64, ал. 6 ЗОП). 

Изискания сертификат трябва да е издаден от независими лица съгласно чл. 64, ал. 5 ЗОП.
2.4.4. Участникът трябва да има  внедрена НАССР система за анализ/оценка/ на опасностите и критичните контролни точки, съгласувана с компетентните органи.

Доказване: При сключване на договора, участникът, избран за изпълнител, следва да представи Копие на документ за внедрена НАССР система за анализ/оценка/ на опасностите и критичните контролни точки, съгласувана с компетентните органи или посочване на регистър или орган, от който да се удостовери наличието на системата. 

Съгласно чл. 67, ал. 8 от ЗОП, Възложителят няма да изисква документи, до които има достъп 
по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.
В случай, че участникът е обединение, което не е юридическо лице, съответствието с поставените по-горе изисквания се доказва съгласно чл. 59, ал.6 от ЗОП.
2.5. В случай, че участникът е обединение (консорциум, сдружение), което не е регистрирано като самостоятелно юридическо лице, тогава участниците в обединението сключват и представят копие от документ за създаване на обединението, както и следната информация във връзка с конкретната обществена поръчка: 

- правата и задълженията на участниците в обединението;

- разпределението на отговорностите между членовете на обединението;

- дейностите, които ще изпълнява всеки член на обединението.

При   участие на обединение, което не е юридическо лице, съответствието с условията, на които следва да отговаря участника, (включително изискванията за финансово и икономическо състояние, технически и професионални способности, когато е приложимо)  се доказва от обединението участник, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение.

2.6. Кандидатите и участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.
Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
Изпълнителите сключват договор за подизпълнение с подизпълнителите, посочени в офертата.
2.7. Кандидатите или участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.
По отношение на критериите, свързани с професионална компетентност и опит за изпълнение на поръчката, кандидатите или участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.
Когато кандидатът или участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.
Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.
Възложителят изисква от кандидата или участника да замени посоченото от него трето лице, ако то не отговаря на някое от условията по -горе, поради промяна в обстоятелства преди сключване на договора за обществена поръчка.
                      3. ОСНОВАНИЯ ЗА ОТСТРАНЯВАНЕ ОТ УЧАСТИЕ
Възложителят отстранява от участие:

Освен на основанията по чл. 54 възложителят отстранява:

1. кандидат или участник, който не отговаря на поставените критерии за подбор или не изпълни друго условие, посочено в обявлението за обществена поръчка, поканата за потвърждаване на интерес или в покана за участие в преговори, или в документацията;

2. участник, който е представил оферта, която не отговаря на:

а)  предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

3. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5;

4. кандидати или участници, които са свързани лица;

5. кандидат или участник, подал заявление за участие или оферта, които не отговарят на условията за представяне, включително за форма, начин и срок.

                   6. участник, за който са налице обстоятелства по чл. 3, т.8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

                   7.участник, за който са налице обстоятелствата по чл.69 от Закона за противодействие на корупцията и за отнемане на незаконно придобитото имущество;
4. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА
Описание на поръчката:

        Предметът на поръчката включва доставка на храна за пациентите по различни диети, с качество и състав съгласно изискванията на „Сборник рецепти за диетични ястия за заведенията за обществено хранене и лечебно- профилактичните заведения”/Държавно издателство „Техника” 1984 г./, по предварителни заявки от Възложителя.

        Организирането на храненето на пациентите се извършва чрез ежедневна доставка по график определен от Възложителя на готова, топла храна по график при спазване на всички нормативни разпоредби в страната. Готовата храна следва да отговаря на изискванията за количество, качество и калорийна стойност за рационално и диетично хранене.

        Фактическото изпълнение на обществената поръчка се определя на база прием на пациенти.

          Заявката на необходимата за следващия ден готова храна се предоставя на Изпълнителя по договора по определени диети както следва:

   -    Ежедневно до 12.30 часа за следващия ден на провеждащите в момента лечение пациенти;

   -     в петък до 12.30 часа за предстоящите почивни дни /събота и неделя/;

   -   до 09.00 часа на текущия ден се прави допълнителна заявка за постъпилите спешно болни, за които закуска, обяд и вечеря на текущия ден следва да се осигури храна.

Обемът на поръчката е: за лежащо болни приблизително 19000 хранодни за период от 12 месеца.
ЗАБЕЛЕЖКА: един храноден включва: закуска, обяд и вечеря.

Задължително условие е:

1.
Готовата за консумация храна да се доставя в индивидуални пакети за консумация.

2.
Храната за стационарно болните да се приготвя ежедневно в деня на доставянето й по предварително съгласувани с Възложителя диетични режими и при необходимост по допълнително разработваните през периода на изпълнение на поръчката допълнителни варианти на други групови и индивидуални диетични режими. В допълнително изработваните групови и индивидуални диети се включват храните, за които в приложената към документацията варианти е предложена и договорена цена;

3.
Да се предоставят ежедневно 48 часови контролни проби от доставената храна, в опаковки и обем на една цяла порция от пълния набор храни за деня, за сметка на Изпълнителя, при условия за тяхното съхранение и запазване на идинтичност одобрени от Изпълнителя и Възложителя.

4.
Готовата храна да се доставя за сметка на Изпълнителя със собствен специализиран  транспорт, който отговаря на нормативните изисквания, до мястото посочено от Възложителя. След приготвянето и при доставянето, храната да се съхранява при необходимите температурни условия, съгласно изискванията за нейната безопасност.

5.
Възложителят си запазва правото да извършва /при необходимост и съгласувано с Изпълнителя/ промени в приложените варианти на групови диети.

6.
Храните се произвеждат и доставят при спазване на:

-
Сборник рецепти за диетични ястия за заведенията за обществено хранене и лечебно-профилактичните заведения издание 1984 г. /първи вариант за рецепти с два варианта/;

-
Собствени рецепти на болницата;

-
Посочените във вариантите на диети брой и бруто тегло на хранителните продукти /млечни, месни продукти, хляб, тестени изделия, плодове, маслини, други продукти;

       Количеството на заявената храна следва да бъде получено от оторизирания човек.

       Производството, разпределението, пакетирането, транспортирането и доставката на приготвената храна, да се извършва при спазване на добрите производствени и хигиенни практики, принципите на НАССР, технологичните изисквания за производство на диетични храни, на рецептурника за диетично хранене и технологията на диетичните ястия.

Специални изисквания

       Изпълнителят изготвя седмично меню по диети, което се предава на Възложителя за съгласуване.

        Ежедневно до 12.30 часа представител на Възложителя предоставя информация на Изпълнителя за броя на ястията по видове и диети, които следва да се приготвят за следващия ден.

     „МБАЛ-Луковит” ЕООД си запазва правото да извършва /при необходимост и съгласувано с Изпълнителя/ промени в приложените варианти на групови диети, както и право да посещава обекта за приготвяне на храната за пациентите.

      Влаганите при производството на диетичните храни продукти, да са висококачествени, да се осигуряват от регламентирани и контролирани по законоустановения ред производители и търговци на хранителни продукти и храни. В предлаганата храна да не присъстват продукти като: хидрогенирани мазнини /маргарин, растителна сметана, палмово масло и др./, растителни заместители на млечните продукти, хранителни продукти в изсушен вид като изсушен грах, сухо мляко и други подобни, както и всички вредни и застрашаващи здравето на пациентите продукти. Консервантите са изключени - храната трябва да е прясно приготвена. Възложителят ще изпраща в сертифицирани лаборатории проби от болничната храна, взети на произволен принцип, за да избегне възможността за злоупотреби на Изпълнителя с изискванията за качество и безопасност на храната.

         При възникване на стомашно-чревни инфекции по причина на храната, след изготвяне на констативен  протокол от Възложителя, лечението на пациентите се поема финансово от Изпълнителя.

         Получаваната в лечебното заведение готова храна да бъде придружавана с документ, който декларира съответствието на качеството на храната с изискванията, годност и безопасност за консумация от пациентите, подписан с име, фамилия и печат.

         Пакетираната храна съгласно ПМС № 383 от 04.12.2014г. за приемане на Наредба за изискванията за етикетирането и представянето на храните, да бъде етикетирана с информация на български език за:

-
име и адрес на производителя;

-
наименование на храната, списък на съставките, всички вещества, които присъстват в храната и причиняват алергии;

-
нетно количество на храната;

-
срок на минимална трайност или срок на годност;

-
специални условия за съхранение и/или условия за употреба;

-
обявяване на хранителната стойност;

-
страна на произход или място на произход на влаганото месо при производство на диетичните храни.

При предаване на болничната храна, Изпълнител и Възложител подписват приемно-предавателен протокол. Констатациите в него обвързват страните относно факта на предаването и отсъствие на начални видими недостатъци в храната. Собствеността и рискът от погиването и повреждането на храната преминава върху Възложителя в момента на подписване на приемно-предавателния протокол.

     Възложителят има право да откаже да приеме доставката, ако храните не са от заявения вид и количество, технологична обработка на диетичните ястия, или не са придружени от необходимата документация. Изпълнителят се задължава да отстрани недостатъците и да замени доставената храна с такава, която да отговаря на изискванията на Възложителя.

       Рекламации и скрити недостатъци могат да се правят през целия срок на годност на храните. При откриване на скрите недостатъци, съществували преди предаването на храната /предозиране на подправки и технологични добавки - мазнини при кулинарна обработка, сол, наличие на механично дразнещи съставки в храните и др./ Възложителят има право след като уведоми  Изпълнителя, да развали договора, като върне храните и получи обратно цената заедно с разноските и вредите си от покупката, или да поиска Изпълнителят да ги замени с качествени такива.

      Участникът в офертата си задължително се съобразява с видовете хранения и прогнозния брой хранодни.

     Доставката на храната /обяд, вечеря и закуска за следващия ден/ да се осъществява в индивидуални пакети за консумация, предназначени за хранителни  цели, с плътно затварящи се капаци  еднократно за деня до 12,00 часа на обяд:

    Управлението на употребените съдове и прибори (ведно с остатъците от храната) е задължение и за сметка на изпълнителя.
Изпълнението на поръчката следва да бъде съобразено с Техническата спецификация, неразделна част от настоящата документация.
Навсякъде където в обявлението и/или в документация и/или в техническите спецификации и навсякъде другаде в предоставената към участниците информация, където е посочено стандарт, спецификация, техническа оценка или техническо одобрение по чл.48, ал. 1, т. 2 ЗОП следва да се чете "или еквивалентно/и".

5. СЪДЪРЖАНИЕ НА ОФЕРТАТА 
1.Опис на представените документи (по приложен образец);

2.Заявление за участие (по приложен образец); 
3.Декларация за обстоятелствата по чл.54, ал.1, т.1, 2, и 7 от ЗОП.  Декларацията се изготвя по приложения образец към настоящата документация. 

4.Декларация за обстоятелствата по чл.54, ал.1, т.3-6 от ЗОП. Декларацията се изготвя по приложения образец към настоящата документация.   

          5.Декларация за съгласие, за участие като подизпълнител. Декларацията се изготвя по приложения образец към настоящата документация. 
          6. Декларация по чл. 192, ал. 3 от ЗОП за съответствие с критериите за подбор по образец. 

 7.Декларация за отсъствие на обстоятелства по чл.107, т.4 по Закона за обществените поръчки.  Декларацията се изготвя по приложения образец към настоящата документация.

 8. Декларация по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. Декларацията се изготвя по приложения образец към настоящата документация.  
9.Декларация за липса на обстоятелствата по чл. 69 от Закона за противодействие на корупцията и за отнемане на незаконно придобитото имущество. Декларацията се изготвя по приложения образец към настоящата документация.  

         10.Техническо предложение, съдържащо предложение за изпълнение на поръчката в съответствие с Техническата спецификация, изготвено по приложен образец.

11.Документ за упълномощаване, когато лицето, което подава офертата, не е законният представител на участника. 

12.Ценово предложение. Ценово предложение се изготвя съгласно приложения образец. Всички предлагани цени са без ДДС, с включени всички разходи по изпълнение на поръчката. Ценовото предложение се поставя в отделен непрозрачен плик с надпис: «ПРЕДЛАГАНИ ЦЕНОВИ ПАРАМЕТРИ».
13. Декларация за конфиденциалност по чл.102 от ЗОП. Декларацията се изготвя по приложения образец към настоящата документация.

             Получаване на информация

Органите, от които участниците могат да получат необходимата информация за приложимите правила и изисквания, свързани с данъци и осигуровки, опазване на околната среда, закрила на заетостта и условията на труд, които са в сила в Република България са: 

Относно задълженията, свързани с данъци и осигуровки

Национална агенция по приходите:

Информационен телефон на НАП - 0700 18 700; 

интернет адрес:  http://www.nap.bg" www.nap.bg
Национален осигурителен институт (НОИ)

Контактен център: 0700 14 802

Адрес: гр. София, 1303, бул. „Александър Стамболийски” № 62-64

Интернет адрес: www.noi.bg
Относно задълженията, свързани с опазване на околната среда:

Министерство на околната среда и водите:

Информационен център на МОСВ; работи за посетители всеки работен ден от 14 до 17 ч.;

Адрес: 1000 София, бул. „Мария Луиза” № 22, телефон 02/940 60 00

Интернет адрес: http://www.moew.government.bg/
Относно задълженията, свързани със закрила на заетостта и условията на труд:

Министерство на труда и социалната политика:

Интернет адрес:  http://www.mlsp.government.bg
София 1051, ул. Триадица №2 

Телефон: 8119 443
6.ИЗИСКВАНЕ КЪМ ОФОРМЯНЕ НА ОФЕРТАТА, ОКОМПЛЕКТОВАНЕ  НА ОФЕРТАТА
6.1.Всички документи се представят от участника в посочената поредност изискана от възложителя.
Всички документи изготвени от участника се представят в оригинал, а представените документи от компетентен орган или трето лице се представят в оригинал или заверени от участника копия с подпис на лицето, представляващо участника или на пълномощника и мокър печат, освен в случаите, в които се изисква нотариално заверено копие.

Всички документи се представят на български език или в превод на български език, за чиято достоверност отговорност носи участника освен в случаите, в които се изисква официален превод.

6.2.Офертата следва да съдържа цялата изискваща се информация относно условията, на които трябва да отговарят участниците (включително  изискванията за   финансови и икономически условия, технически  и професионални способности, когато е приложимо). Отговорността за правилното разучаване на документацията за участие се носи единствено от участниците.
6.3. До изтичане на срока за подаване на офертите, всеки участник може да промени, допълни или оттегли офертата си.

6.4. Всеки участник в процедурата има право да представи само една оферта, като не се допуска представяне на варианти. 
6.5. При подаване на офертата си участниците могат да посочат информация, която се счита за конфиденциална във връзка с наличието на търговска тайна. Когато участниците са се позовали на конфиденциалност, съответната информация нe се разкрива от възложителя. Участниците не могат да се позоват на конфиденциалност по отношение на предложенията от офертите им, които подлежат на оценка.
При писмено искане, направено до три дни преди изтичането на срока за получаване на оферти, възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.
7. ПРЕДСТАВЯНЕ НА ОФЕРТАТА
7.1.Офертата се представя в писмен вид на хартиен носител  в запечатана непрозрачна опаковка, окомплектована с всички посочени документи. Върху опаковката  се изписва наименованието на участника, адрес за кореспонденция, телефон,   факс и електронен адрес. На опаковката  следва да има надпис: 
Оферта за възлагане на обществена поръчка чрез събиране на оферти с обява с предмет: 
”Доставка на готова храна за лежащо болни“ 

7.2. Офертата се представя лично от участника или от негов упълномощен представител, както и  по куриер или по  пощата с препоръчано писмо с обратна разписка, като офертата следва да е получена от възложителя най-късно в срока, определен в обявата.
7.3. Участникът е длъжен да обезпечи получаването на офертата на указаното място и в срок. Разходите за подаване на офертата са за негова сметка. Рискът от забава или загубване на офертата е за участника.
7.4. При приемане на офертата върху опаковката се отбелязват поредния номер, датата и час на получаването и посочените данни се записват във входящ регистър, за което на приносителя се издава документ.

7.5.Оферта, представена или получена след изтичане на крайния срок, не се приема от възложителя. Не се приема и оферта в прозрачна опаковка или същата  не е запечатана или в опаковка с нарушена цялост. Такава оферта незабавно се връща на участника и това се отбелязва в регистъра.
7.6.Когато установи липса, непълнота или несътветствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

7.7.С подаването на оферти се счита, че участниците се съгласяват с всички условия на възложителя, в т.ч. с определения от него срок на валидност на офертите и с проекта на договор.


8. КРИТЕРИЙ ЗА ВЪЗЛАГАНЕ НА ОБЩЕСТВЕНАТА ПОРЪЧКА

Оценяването и класирането на офертите на участниците се извършва въз основа на Икономически най-изгодна оферта, по критерий "НАЙ-НИСКА ЦЕНА", съобразно чл.70, ал.2, т.1 от ЗОП. 

Класирането се извършва на база предложената от Участника най-ниска обща цена за

изпълнение на обществената поръчка без ДДС.

Участникът, предложил най-ниска обща цена се класира на първо място.

Забележка: От участие в процедурата се отстранява участник, предложил обща цена за изпълнение на поръчката по-висока от 69 730,00 /Шестдесет и девет хиляди седемстотин и тридесет лева / лева без начислен ДДС и по-висока от 3,67 лв. без ДДС за един храноден.
Финансовите предложения се проверяват, за да се установи, че са подготвени и представени в съответствие с изискванията/условията на документацията за участие в процедурата. 
9.РАЗГЛЕЖДАНЕ И ОЦЕНКА НА ОФЕРТИТЕ. СКЛЮЧВАНЕ НА ДОГОВОР
1.  Комисия, назначена от възложителя ще разгледа и оцени постъпилите оферти и ще ги класира по обявения критерий за възлагане и  условията на документацията.

2. Отварянето на офертите е публично и на него могат да присъстват участниците в процедурата. Присъстващите представители вписват имената си и се подписват в изготвен от комисията списък, удостоверяващ тяхното присъствие.

3.Комисията отваря офертите по реда на тяхното постъпване и обявява  ценовите предложения.
4. По отношение на необичайно благоприятни оферти се прилага чл. 72 от ЗОП.
5.Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване. 
6. Възложителят сключва писмен договор за възлагане на обществената поръчка по реда и условията на чл.194 от  ЗОП.

За неуредените в настоящата документация въпроси, се прилагат разпоредбите на Закона за обществените поръчки и Правилника за прилагане на закона за обществените поръчки.
